**Ogres novada pašvaldības saistošo noteikumu Nr.6/2025 "Ogres novada pašvaldības “Gada balva kultūrā”” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Saistošie noteikumi izstrādāti, lai novērtētu un godinātu kultūras personības, kultūras notikumus, kas sekmējušas un attīstījušas kultūras mantojuma saglabāšanu un tālāknodošanu nākamajām paaudzēm, kā arī veicinājušas Ogres novada atpazīstamību. |
| 2. Fiskālā ietekme uz pašvaldības budžetu | Palielināta ietekme uz Ogres novada pašvaldības budžetu nav plānota. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Saistošo noteikumu regulējums attiecas uz fiziskām un juridiskām personām, kas vēlas izvirzīt, pieteikt un saņemt apbalvojumu Ogres novadā kultūras nozarē;  3.2. Sociālā ietekme nav paredzēta;  3.3. Ietekme uz vidi nav paredzēta;  3.4. Ietekme uz iedzīvotāju veselību nav paredzēta;  3.5. Ietekme uz uzņēmējdarbības vidi nav paredzēta;  3.6. Ietekme uz konkurenci nav paredzēta. |
| 4. Ietekme uz administratīvajām procedūrām un to izmaksām | Nav paredzētas jaunas papildu administratīvās procedūras un to izmaksas. |
| 5. Ietekme uz pašvaldības funkcijām un cilvēkresursiem | Noteikumu kontroles nodrošināšanai nav neieciešams veidot jaunas pašvaldības institūcijas, darbavietas vai paplašināt esošo institūciju kompetenci. |
| 6. Informācija par izpildes nodrošināšanu | Saistošo noteikumu izpildi nodrošina Ogres novada Kultūras un tūrisma pārvalde, papildus resursi izpildes nodrošināšanas nav nepieciešami. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2025. gada 14. februāra līdz 2025. gada 3. martam publicēts Ogres novada pašvaldības tīmekļvietnē www.ogresnovads.lv sabiedrības viedokļa noskaidrošanai.  Saņemti astoņi priekšlikumi, kuri ir ņemti vērā:   1. 3. punktā "sekmējušas un attīstījušas" aizstāt ar "sekmējuši un attīstījuši", jo tas attiecas gan uz personām, gan notikumiem; 2. 6. punktā dzēst teikumu par kalendāro gadu; 3. 7.5. apakšpunktu izteikt šādā redakcijā: ”GADA JAUNDARBS KULTŪRĀ - izcils un nozīmīgs jaundarbs literatūrā, mūzikā, vizuālajā mākslā, teātra mākslā, kino vai jebkurā citā kultūras nozarē”; 4. 9. punktu izteikt šādā redakcijā: ”Pieteikumus Balvai var iesniegt mēneša laikā kopš apbalvojuma pieteikumu izsludināšanas brīža Pašvaldības oficiālajā tīmekļvietnē [www.ogresnovads.lv](http://www.ogresnovads.lv).” 5. 12. punktu izteikt šādā redakcijā: ”Pieteikumā jānorāda informācija: pretendenta vārds, uzvārds vai organizācijas nosaukums, kontaktinformācija, nominācija, motivēts pamatojums Balvas piešķiršanai.” 6. 19. punkta izteikt šādā redakcijā: “Balvas pretendentu vērtējumu nominācijām šo Noteikumu 7.2. un 7.4. apakšpunktos veido Komisijas un iedzīvotāju balsojuma vērtējums, kas sadalās proporcijā 50% pret 50%, iedzīvotāju balsojums tiks nodrošināts Pašvaldības oficiālajā tīmekļvietnē [www.ogresnovads.lv](http://www.ogresnovads.lv). Ja balsu skaits dalās vienādi, tad izšķirošā ir priekšsēdētāja balss.” 7. 29. punktu izteikt šādā redakcijā: ”Komisija ievēro fizisko personu datu aizsardzības jomu regulējošo normatīvo aktu prasības. Balvai pieteikto fizisko personu dati, kas ietverta pieteikumā, netiek izpausta trešajām personām.” 8. 33. punktā dzēst vārdu "iepriekš".   Viens priekšlikums nav ņemts vērā.  Priekšlikums: lai neviens no 23. punktā minētajiem komisijas locekļiem nepretendētu ne uz vienu no balvām.  Priekšlikums netiek ņemts vērā, jo Noteikumos jau ir noteikts, ka attiecīgais komisijas loceklis tādā gadījumā nepiedalās izvērtēšanā (23. punkts). Iesniegt pretendentus izvērtēšanai var jebkura fiziska vai juridiska persona, kas komisijas locekļiem pirms izvērtēšanas nav zināms, jo Ogres novada Kultūras un tūrisma pārvalde apkopo un iesniedz komisijai visus saņemtos pieteikumus. |

Domes priekšsēdētājs E. Helmanis